
                  Nr.4c-3/408/2019

AVIZ

asupra proiectului de Lege pentru modificarea și completarea Legii nr.388/2018 prin care a fost aprobată OUG nr.59/2018 privind înființarea, organizarea și funcţionarea Autorității Naționale pentru Formare Profesională Iniţială în Sistem Dual din România


În conformitate cu prevederile art.94 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, care va fi transmis Comisiei pentru muncă şi protectie socială şi Comisiei pentru învăţământ, ştiinţă, tineret şi sport care sunt sesizate în fond, cu proiectul de Lege privind modificarea și completarea Legii nr.388/2018 prin care a fost aprobată OUG nr.59/2018 privind înființarea, organizarea și funcţionarea Autorității Naționale pentru Formare Profesională Iniţială în Sistem Dual din România, transmis cu adresa nr. P.L.x. 511/2019 din 28 octombrie 2019, înregistrat la comisie sub nr.4c-3/408 din 29 octombrie 2019. 


Consiliul Legislativ, cu avizul nr. 602/17.07.2019, avizează favorabil proiectul de Lege cu observații și propuneri.


Senatul, în calitate de primă Cameră sesizată, adoptă proiectul de Lege în ședința din 21 octombrie 2019. 


Propunerea legislativa are ca obiect modificarea modificarea și completarea Ordonanţei de urgenţă a Guvernului nr.59/2018 privind înființarea, organizarea și funcţionarea Autorității Naționale pentru Formare Profesională Iniţială în Sistem Dual din România, aprobată cu modificări prin Legea nr.338/2018.

Secretariatul General al Guvernului, prin adresa nr.19485 din 26.11.2019, apreciază că proiectul de Lege a rămas fără obiect, deoarece potrivit art.8 alin.(1) din Ordonanța de urgență a Guvernului nr.68/2019 privind stabilirea unor măsuri la nivelul admiistrației publice centrale și pentru modificarea și completarea unor acte normative, s-a înființat Ministerul Educației și Cercetării prin reorganizarea Ministerului Educației Naționale astfel Autoritatea Națională pentru Formare Profesională Inițială în Sistem Dual din România fiind desființată.   
            Examinarea proiectului de lege a avut loc în ședința comisiei din 4 februarie 2020.

În urma dezbaterilor, membrii comisiei au hotărât, cu unanimitate de voturi, avizarea negativă a proiectului de Lege.

Prin obiectul de reglementare și conținutul său, proiectul de Lege face parte din categoria legilor ordinare.


În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREŞEDINTE,

IULIAN IANCU
Consilier parlamentar, Ovidiu Fulga

